stanford-oval/wikipedia huggingface dataset:
Itä-Timorin historia
Itsenäisyys

Kansainvälisen painostuksen takia Indonesia joutui taipumaan Itä-Timorin hallinnan suhteen ja vuonna 1999 maassa järjestettiin kansanäänestys, jossa neljä viidesosaa äänestäjistä kannatti Itä-Timorin itsenäistymistä. Kansanäänestyksen jälkeen Itä-Timorin kriisi kärjistyi uudelleen levottomuuksina elokuussa 1999, kun Indonesialle myönteiset miliisijoukot kiihdyttivät hyökkäyksiään itsenäisyyttä kannattavia itätimorilaisia vastaan. Indonesian armeija katsoi itätimorilaisiin kohdistuneita toimenpiteitä sormien läpi. YK:n australialaiset rauhanturvajoukot saapuivat lokakuussa 1999 vakiinnuttamaan oloja. Vuoden 1999 levottomuuksissa kuoli 1 400 itätimorlaista ja 300 000 ihmistä ajettiin pakolaisiksi saaren länsiosaan.
Kansanäänestyksen jälkeen Itä-Timoriin nimitettiin YK:n johtama väliaikaishallitus. Ensimmäisissä parlamenttivaaleissa vuonna 2001 vanha itsenäisyyspuolue Fretilin saa äänten enemmistön. Maan ensimmäiseksi presidentiksi valittiin Xanana Gusmão ja pääministeriksi nousi Fretilinin pitkäaikainen johtaja Mari Alkatiri.
Itä-Timor itsenäistyi 20. toukokuuta 2002, jolloin YK:n johtama siirtymäkauden hallitus luovutti paikkansa itsenäisen Itä-Timorin hallinnolle. Syyskuussa 2002 Itä-Timorista tuli YK:n jäsen. Itsenäisen Itä-Timorin ensimmäiset vuodet ovat kuitenkin olleet epävakaat ja maassa on ollut vakavia levottomuuksia.
Levottomuudet roihahtivat jälleen vuonna 2006. Levottomuuksien seurauksena 150 000 itätimorlaista joutui pakenemaan kodeistaan. Tapahtumat alkoivat kun Itä-Timorin sotilaat ryhtyivät lakkoon parempien työolojen takia, sillä he syyttivät puolustusvoimia syrjinnästä sillä perusteella, että he olivat lähtöisin maan länsiosasta. Maaliskuussa 2006 puolustusvoimien komentaja erotti 600 sotilasta luvattoman poissaolon vuoksi ja levottomuudet kärjistyivät avoimiksi taisteluiksi turvallisuusjoukkojen ja kapinallisten välillä. Taisteluiden vuoksi maan puolustusvoimat ja poliisi menettivät toimintakykynsä, minkä takia niiden tehtävät siirtyivät rauhanturvaajille. Australia, Uusi-Seelanti, Malesia ja Portugali lähettivät joukkoja taltuttamaan mellakointia. Kriisin seurauksena maan pääministeri Mari Alkatiri joutui eroamaan tehtävästään kesäkuussa 2006 ja hänen tilalleen nousi sitoutumaton poliitikko José Ramos-Horta.
Vuoden 2007 presidentinvaalit voitti Jose Ramos-Horta, ja hän astui virkaansa 20. toukokuuta 2007. Heinäkuussa 2007 pidettiin parlamenttivaalit, joissa maata itsenäistymisestä asti hallinnut Fretilin sai jälleen eniten ääniä (29 prosenttia), mutta Xanana Gusmãon kokoama neljän puolueen koalitio pyrki kokoamaan hallituksen.
Helmikuussa 2008 vuoden 2006 kapinallisista koostuva joukko ampui presidentti Hortaa, joka loukkaantui vakavasti. Kapinalliset iskivät myös pääministeri Xanana Gusmãoa vastaan, mutta hän ei loukkaantunut. Kesällä 2009 viimeinen vuoden 2006 konfliktin synnyttämistä maan sisäisistä pakolaisleireistä suljettiin.
Aiheesta muualla

Wikimedia Commonsissa on kuvia tai muita tiedostoja aiheesta .
Aasian valtioiden historia
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
|  Afganistan |  Arabiemiraatit |  Armenia |  Azerbaidžan |  Bahrain |  Bangladesh |  Bhutan |  Brunei |
|  Etelä-Korea |  Filippiinit |  Georgia |  Indonesia |  Intia |  Irak |  Iran |  Israel |
|  Itä-Timor |  Japani |  Jemen |  Jordania |  Kambodža |  Kazakstan |  Kiina |  Kirgisia |
|  Kuwait |  Laos |  Libanon |  Malediivit |  Malesia |  Mongolia |  Myanmar |    Nepal |
|  Oman |  Pakistan |  Palestiina |  Pohjois-Korea |  Qatar |  Saudi-Arabia |  Singapore |  Sri Lanka |
|  Syyria |  Tadžikistan |  Taiwan |  Thaimaa |  Turkki |  Turkmenistan |  Uzbekistan |  Venäjä |
|  Vietnam |  Hongkong |  Macao |  |  |  |  |  |
Portugalin siirtomaaisännyydestä muistuttava monumentti maan pääkaupungissa Dilissä.
Itä-Timorissa on ollut tarvetta kansainvälisille rauhanturvaajajoukoille itsenäisyyden alkuaikoina.
Ken Carson

| Ken Carson |
| --- | --- |

Henkilötiedot
Koko nimi:  Kenyatta Lee Frazier Jr.
Syntynyt: 11. huhtikuuta 2000 (ikä 24) Atlanta, Georgia, Yhdysvallat
Ammatti:  rap-artisti, laulaja, lauluntekijä
Muusikko
Taiteilijanimi:  Ken Carson, Teen X, X-Man, Boy Barbie
Laulukielet:  englanti
Aktiivisena:  2015–
Tyylilajit:  hip hop, trap, rap
Levy-yhtiöt:  Interscope, Opium
Aiheesta muualla
www.kencarson.xyz
  [ Muokkaa Wikidatassa ] [ ohje ]  
Kenyatta Lee Frazier Jr. (s. 11. huhtikuuta 2000 Atlanta, Georgia, Yhdysvallat), taiteilijanimeltään Ken Carson, on yhdysvaltalainen rap-artisti, laulaja ja lauluntekijä. Hän kuuluu Playboi Cartin perustamaan Opium levy-yhtiöön, jossa on mukana Destroy Lonely ja Homixide Gang.  Hän nousi tunnetuksi toisen studioalbuminsa X (2022) julkaisun jälkeen, josta tuli hänen ensimmäinen julkaisunsa Billboard 200 -listalla.  Hänen kolmas studioalbuminsa A Great Chaos (2023) debytoi listalla sijalla 11.
Aiemmin Carson julkaisi EP.n Teen X (2020) ja debyyttistudioalbuminsa Project X (2021). Jälkimmäisen kappaleet, "Rock N Roll" ja "Run + Ran", saivat laajan suosion TikTokissa. Hän julkaisee usein musiikkia ja esiintyy ystävänsä ja Georgiasta kotoisin olevan rap-artisti Destroy Lonelyn kanssa.
Diskografia > Studioalbumit

Project X (2021)
X (2022)
A Great Chaos (2023)
More Chaos (2025)
Diskografia > Mixtapet

Lost Files 2 (2021)
Lost Files 3 (2022)
Diskografia > EP:t

Boy Barbie (2020)
Teen X (2020)
Lost Files (2021)
Teen X: Relapsed (2021)
Luettelo Pohjois-Irlannin joista

Luettelo Pohjois-Irlannin joista aakkosjärjestyksessä.
A
Aghinrawn
Agivey
Altalacky
Annacloy
Arney
B
Ballinderry
Ballycassidy
Ballynahinch
Bann
Bannagh
Blackwater
Burntollet
Bush (joki)
C
Callan
Camowen
Carey (joki)
Carryduff
Cladagh (joki)
Clady (joki)
Clanrye
Colebrooke
Crumlin
Cumber
Cusher
D
Dall
Deele
Dennett (joki)
Derg (joki)
Dervock
Douglas (joki)
Drumquin
Drumragh
Dun
E
Enler
Erne
F
Farset
Finn
Foyle
G
Glen
Glenariff
Glenelly
Glenmornan
K
Keady
Kells
Kilbroney
L
Lagan
M
Maine (joki)
Mourne
Moyola
N
Newry (joki)
O
Owenbrean
Owenkillew
Q
Quoile
R
Reelan
Roe
Roogagh
S
Shimna
Sillees
Six Mile Water
Slaney
Sruh Croppa
Stoneyford
Strule
T
Tall (joki)
Tempo (joki)
Threemilewater
Torrent (joki)
U
Upper Ballinderry
Homo gautengensis

| Homo gautengensis |
| --- | --- |
 H. gautengensiksen kallo
 Pleistoseeni 
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Kädelliset Primates
Yläheimo::  Ihmisapinat Hominoidea
Heimo::  Isot ihmisapinat Hominidae
Suku::  Ihmiset Homo
Laji::  gautegensis
Kaksiosainen nimi
 Homo gautengensis  Curnoe, 2010 
Katso myös
   Homo gautengensis Wikispeciesissä   Homo gautengensis Commonsissa 
Infobox OKNimi-testi OK: 
Homo gautengensis on sukupuuttoon kuollut ihmislaji, joka eli todennäköisesti 2,0–0,6 miljoonaa vuotta sitten. H. gautengensis tunnetaan vain yhden Darren Gurnoen vuonna 2010 Etelä-Afrikasta tekemän fossiililöydöksen perusteella. Aikuisen yksilö ilmeisesti oli pienikokoinen; kooksi arvellaan hieman yli metrin ja painoksi noin 50 kilogrammaa. Se käveli kahdella jalalla ja mutta oletettavasti vietti aikaa puussa turvassa saalistajilta, syömässä ja nukkumassa.
Tutkijat arvelevat että H. gautengensis saattaisi olla osannut käyttää kivityökaluja sekä tulta koska on löytynyt todisteita H. gautengensis jäänteiden läheltä palaneista eläinten luista. Tutkijat eivät kuitenkaan usko että tämä Homo-laji olisi osannut puhua tai että sillä olisi ollut kieltä.
Aiheesta muualla

Homo gautengensis Bradshaw Foundation Paleoanthropology. Viitattu 3.3.2019 (englanniksi).
Luntz, Stephen: New Early Human Identified Australasian Science. elokuu 2010. Arkistoitu 6.3.2019. Viitattu 3.3.2019 (englanniksi).
Vagell, Raymond: Another Homo in the family! The Prancing Papio -blogi. 21.5.2010. Arkistoitu 6.3.2019. Viitattu 3.3.2019 (englanniksi).
| --- | --- |
Taksonitunnisteet:  Wikidata: Q1144670  Wikispecies: Homo gautengensis  GBIF: 11133257  IRMNG: 11904964
Augustus Montague Toplady

Augustus Montague Toplady
Augustus Montague Toplady (4. marraskuuta 1740, Farrnham, Surrey, Englanti - 11. elokuuta 1778, Lontoo) oli englantilainen pappi ja virsirunoilija
Elämänvaiheet ja työ

Toplady isä, joka oli majuri, kuoli pojan ollessa yhden vuoden ikäinen. Hän  pääsi opiskelemaan Lontoon Westminster Schooliin ja Dublinin Trinity Collageen. Opiskeluaikanaan hän koki uskonnollisen kriisin. Hänet vihittiin anglikaanisen kirkon papiksi 1762, mutta myöhemmin hän siirtyi reformoidun seurakunnan papiksi. Yksi hänen pastoraateistaan oli ranskankielinen kalvinistien kappeli Leicester Fieldsissä, Lontoossa ja hänen tunnettiin siellä voimakkaana ja kiihkeänä evankelisena saarnaajana. Hänellä oli erilainen käsitys pyhityksestä kuin metodisteilla oli ja hän joutui kiistoihin metodismin perustajan John Wesleyn kanssa. Hänen terveytensä ei ollut vahva ja hän kuolikin työn tuomaan liikarasitukseen ja tuberkuloosiin 38-vuotiaana.
Hän julkaisi useita kirjoja on kirjoittanut noin 130 laulua. Hänen laulujaan on ilmestyi kahtena kokoelmana Poems on Sacred Subjects 1775 ja Psalms and Hymns for Public and Private Worship, 1776. Tunnetuin hänen kirjoittamistaan lauluistaan on Cospel Magazine -julkaisussa 1775 julkaistu laulu "Rock of Ages, cleft for me". Virren koko teksti julkaistiin samassa lehdessä artikkelissa A remarkable calculation . Artikkelin aiheena oli Kristuksen sovitustyö. Ensin artikkelissa kuvataan suunnattoman suurta valtionvelkaa. Sitä verrataan ihmisen syntivelkaan, jota hän ei itse pysty koskaan maksamaan. Jumala siirtää koko syntivelan Pojalleen, Jeesukselle, joka sovittaa ne puolestamme. Tämän kuvauksen jälkeen seurasi virsi "Rock of ages, cleft for me, Let me hide”.
Virsi "Rock of Ages, cleft for me" suomenkielisissä laulu- ja virsikirjoissa

230 Kallio, kun halkesit (Suom. Karl L. Tolonen 1871, 1873, uud. suom. Anna-Maija Raittila 1997, Anna-Mari Kaskinen 2001)
242 Kallioni, Herrani, olet turvapaikkani (Suom. Joel Niininen säk 1,2 2001, Olavi Roihe 3. säk.1997)
85 Suojakallioni ain Sinä Jeesus olet.
124 Kallio, kun aukenit, jos mun suojaas kätkisit!
164 Kallio, jok' aukenit, Jos mun suojaas kätkisit! (Suom. K. L. Tolonen 1871, 1873)
122 Kallioni, aukesit, / turvapaikan valmis (Suom. K. L. Tolonen 1871, uud. Anna-Mari Kaskinen)
99 Kallioni, aukesit
Atte Korhola

| Atte Korhola |
| --- | --- |
 Atte Korhola elokuussa 2012.
Henkilötiedot
Syntynyt: 19. elokuuta 1957 (ikä 67) Lahti
Kansalaisuus:  suomalainen
Koulutus ja ura
Tutkinnot:  Helsingin yliopisto
Tutkimusalue:  ilmastonmuutos
Atte Korhola (s. 19. elokuuta 1957 Lahti) on Helsingin yliopiston ympäristömuutoksen professori vuodesta 2007. Hän on myös Helsingin yliopiston bio- ja ympäristötieteellisen tiedekunnan yhteiskunnallisesta vuorovaikutuksesta vastaava varadekaani. Korhola on johtanut ympäristömuutoksen tutkimusyksikköä (ECRU) vuodesta 1999. Hänen erityisalanaan ovat globaalit ympäristömuutokset, erityisesti ilmastonmuutos ja sen ekologiset ja yhteiskunnalliset vaikutukset.
Ura

Atte Korhola väitteli Helsingin yliopiston maantieteen laitoksella vuonna 1993. Hänen luonnonmaantieteen alaan kuuluva väitöskirjansa käsitteli Suomen rannikkoalueiden kohosoiden kehityshistoriaa ja ekosysteemidynamiikkaa sekä ilmaston ja paikallisten ympäristötekijöiden osuutta soiden kehityksessä. Hän on toiminut luonnonmaantieteen ja hydrobiologian dosenttina Helsingin yliopistossa.
Korhola hoiti arktisen globaalimuutoksen määräaikaisen professorin virkaa vuosina 2002–2007. Hän oli Suomen Akatemian ympäristötoimikunnan jäsen, ja lisäksi hän on toiminut Suomen arktisen tutkimuksen strategian kirjoittajana ja kauppa- ja teollisuusministeriön turpeen käyttöä selvittäneessä työryhmässä sekä lukuisissa ilmastonmuutokseen liittyvissä asiantuntijatehtävissä.
Korhola on johtanut Helsingin yliopiston ympäristömuutoksen tutkimusyksikköä (ECRU) vuodesta 1999. Hänet nimitettiin ympäristömuutoksen professoriksi vuonna 2007, ja hän toimii Helsingin yliopistossa myös bio- ja ympäristötieteellisen tiedekunnan yhteiskunnallisesta vuorovaikutuksesta vastaavana varadekaanina.
Korhola on keskittynyt myöhemmässä tutkimuksessaan ilmastonmuutokseen, hiilen kiertokulkuun, ekosysteemien ilmastovasteeseen, vesistöjen ekologiaan ja pohjasedimenteistä löytyvien fossiilisten pieneliöiden jäänteiden ja siitepölyhiukkasten kartoittamiseen ja analysointiin. Korhola on osoittanut tieteellisissä artikkeleissaan, että fossiililöydöksiä voidaan käyttää epäsuorana mittarina Suomen ilmastossa tapahtuneelle historialliselle vaihtelulle.lähde? Lisäksi Korhola on julkaissut vesistöjen ravinnekuormituksen muutoksia käsitteleviä tieteellisiä artikkeleita. Akateemisen toimintansa ohessa Korhola on toiminut ministeriöiden, järjestöjen ja yritysten asiantuntijana ympäristöasioissa, luennoinut ilmastonmuutoskysymyksistä erilaisissa tapahtumissa sekä osallistunut aktiivisesti ilmastokeskusteluun mediassa. Hän on koordinoinut useita kansallisia ja kansainvälisiä ilmastonmuutokseen liittyviä tiedehankkeita sekä julkaissut yli 120 ympäristömuutoksen eri ulottuvuuksia käsittelevää artikkelia kansainvälisissä vertaisarvioiduissa tiedesarjoissa. Korhola johtaa Helsingin ja Tukholman yliopistojen yhteistä strategista Arctic Avenue -hanketta, joka pyrkii vahvistamaan yliopistojen välistä tutkimusyhteistyötä arktisen tutkimuksen alueella. Hän on Euroopan Tiedeakatemioiden (EASAC) ympäristötyöryhmän jäsen ja kuuluu usein kansainvälisten tutkimusverkostojen johtoelimiin. Korhola on Elinkeinoelämän valtuuskunta EVA:n Fellow ja Suomen World Visionin hallituksen jäsen. Korhola on myös yksi toimittajista Journal of Paleolimnology ja Quaternary International -lehdissä.
Näkemyksiä

Atte ja Eija-Riitta Korholan mukaan ympäristöjärjestöjen ajama ilmastopolitiikka on ollut sarja virhearviointeja, jotka kiihdyttävät metsätuhoa ja ovat haitallisia ilmastonmuutoksen hillintään. Atte Korholan mukaan järjestöjen ilmasto- ja energiakannanotot perustuvat yksipuoliseen tietoon.
Yksityiselämä

Atte Korhola oli aiemmin naimisissa entisen europarlamentaarikko Eija-Riitta Korholan kanssa.
Korhola on vakaumuksellinen kristitty.
Kirjat

Ovista ja ikkunoista: Matka syvimpään minussa.  Rovaniemi:  Väyläkirjat, 2020.  ISBN 978-952-7375-26-6
Tämä ihmisen luonto.  Helsinki:  Otava, 2022.  ISBN 978-951-1-42917-3
Kristillinen äärioikeisto ja Trump.  Helsinki:  Tammi, 2024.  ISBN 978-952-04-6675-6
Hobitti – Viiden armeijan taistelu

| Hobitti – Viiden armeijan taistelu> The Hobbit: The Battle of the Five Armies |
| --- | --- |

Ohjaaja:  Peter Jackson
Käsikirjoittaja:  Peter Jackson Fran Walsh Philippa Boyens Guillermo del Toro
Perustuu:  J. R. R. Tolkienin romaaniin Hobitti eli sinne ja takaisin
Tuottaja:  Peter Jackson Fran Walsh Mark Ordesky Carolynne Cunningham
Säveltäjä:  Howard Shore
Kuvaaja:  Andrew Lesnie
Leikkaaja:  Jabez Olssen
Tuotantosuunnittelija:  Dan Hennah
Pukusuunnittelija:  Richard Taylor
Lavastaja:  Dan Hennah
Pääosat:  Ian McKellen Martin Freeman Richard Armitage Evangeline Lilly Lee Pace Luke Evans Benedict Cumberbatch Ken Stott James Nesbitt Cate Blanchett Ian Holm Christopher Lee  Hugo Weaving Orlando Bloom
Valmistustiedot
Valmistusmaa:  Uusi-Seelanti Yhdysvallat
Tuotantoyhtiö:  New Line Cinema Metro-Goldwyn-Mayer Warner Bros.
Levittäjä:  Warner Bros. Fórum Hungary Netflix
Ensi-ilta:   2014-12-011. joulukuuta 2014 (Lontoo)  2014-12-1010. joulukuuta 2014 (Suomi)  2014-12-1111. joulukuuta 2014 (Uusi-Seelanti)  2014-12-1717. joulukuuta 2014 (Yhdysvallat)  
Kesto:  144 min
Alkuperäiskieli:  englanti
Budjetti:  250 miljoonaa dollaria
Tuotto:  954 967 930 dollaria
Edeltäjä:  Hobitti – Smaugin autioittama maa (2013)
Seuraaja:  Taru sormusten herrasta: Sormuksen ritarit (2001)
Aiheesta muualla
IMDb 
Elonet
AllMovie
Infobox OKVirheellinen NIMI-arvo: 
Hobitti – Viiden armeijan taistelu (The Hobbit: The Battle of the Five Armies) on vuonna 2014 ensi-iltansa saanut kolmas ja viimeinen osa Peter Jacksonin ohjaamasta Hobitti-elokuvatrilogiasta, joka pohjautuu J. R. R. Tolkienin fantasiaromaaniin Hobitti eli sinne ja takaisin. Se on elokuvien Odottamaton matka ja  Smaugin autioittama maa jatko-osa. Kolme elokuvaa yhdessä edeltävät Jacksonin Taru sormusten herrasta -elokuvatrilogiaa.
Elokuvan nimen oli alun perin tarkoitus olla The Hobbit: There and Back Again. 24. huhtikuuta 2014 Peter Jackson ilmoitti elokuvan uudeksi nimeksi The Hobbit: The Battle of the Five Armies.
Elokuvan ensi-ilta oli Yhdysvalloissa 17. joulukuuta 2014.
Näyttelijät

| 0 | 1 | 2 |
| --- | --- | --- |
|  Ian McKellen  | … |  Gandalf Harmaa   |
|  Martin Freeman  | … |  Bilbo Reppuli   |
|  Richard Armitage  | … |  Thorin Tammikilpi   |
|  Evangeline Lilly  | … |  Tauriel   |
|  Lee Pace  | … |  Thranduil   |
|  Luke Evans  | … |  Bard Jousimies   |
|  Benedict Cumberbatch  | … |  Synkmetsän Noita/Sauron, Smaug   |
|  Ken Stott  | … |  Balin   |
|  James Nesbitt  | … |  Bofur   |
|  Cate Blanchett  | … |  Galadriel   |
|  Ian Holm  | … |  vanha Bilbo Reppuli   |
|  Christopher Lee  | … |  Saruman Valkoinen   |
|  Hugo Weaving  | … |  Elrond   |
|  Orlando Bloom  | … |  Legolas   |
|  Billy Connolly  | … |  Dáin Rautajalka   |
|  Aidan Turner  | … |  Kíli   |
|  Dean O’Gorman   | … |  Fíli   |
|  Graham McTavish  | … |  Dwalin   |
|  Adam Brown  | … |  Ori   |
|  Peter Hambleton  | … |  Glóin   |
|  John Callen  | … |  Óin   |
|  Mark Hadlow  | … |  Dori   |
|  Jed Brophy  | … |  Nori   |
|  William Kircher  | … |  Bifur   |
|  Stephen Hunter  | … |  Bombur   |
|  Stephen Fry  | … |  Esgarothin Isäntä   |
|  Ryan Gage  | … |  Alfrid Hännystelijä   |
|  Mikael Persbrandt  | … |  Beorn   |
|  Sylvester McCoy  | … |  Radagast Ruskea   |
|  John Bell  | … |  Bain   |
|  Peggy Nesbitt  | … |  Sigrid   |
|  Mary Nesbitt  | … |  Tilda   |
|  Manu Bennett  | … |  Azog Turmelija   |
|  John Tui  | … |  Bolg   |
|  Michael Mitchinson  | … |  Braga   |
Julkaisu

Elokuvan ensimmäinen traileri julkaistiin 28. heinäkuuta 2014.
Musiikki

Elokuvan musiikin on säveltänyt Howard Shore, ja elokuvan lopputekstien kappale on Taru sormusten herrasta -elokuvissa Peregrin "Pippin" Tukia näyttelleen Billy Boydin esittämä "The Last Goodbye".
Vastaanotto

| 0 | 1 | 2 |
| --- | --- | --- |
Dome Tatu Junni: 
Episodi Jouni Vikman: 
Filmitähti Ursula Brog: 
Helsingin Sanomat Matti Koskinen: 
Helsingin Sanomien Nyt-liitteen Matti Koskinen sanoo arvostelussaan elokuvan olevan Hobitti-trilogian paras osa.
Aiheesta muualla

Virallinen sivusto (Arkistoitu – Internet Archive) (englanniksi)
Hobitti – Viiden armeijan taistelu Internet Movie Databasessa (englanniksi)
Hobitti – Viiden armeijan taistelu Box Office Mojossa (englanniksi)
Hobitti – Viiden armeijan taistelu Rotten Tomatoesissa (englanniksi)
Hobitti – Viiden armeijan taistelu Metacriticissä (Arkistoitu – Internet Archive) (englanniksi)
Peter Jacksonin ohjaamat elokuvat
| --- | --- |
1980-luku:  Bad Taste (1987)  Meet the Feebles (1989) 
1990-luku:  Aivokuollut (1992)  Taivaalliset olennot (1994)  Kummituskopla (1996) 
2000-luku:  Taru sormusten herrasta: Sormuksen ritarit (2001)  Taru sormusten herrasta: Kaksi tornia (2002)  Taru sormusten herrasta: Kuninkaan paluu (2003)  King Kong (2005)  Oma taivas (2009) 
2010-luku:  Hobitti – Odottamaton matka (2012)  Hobitti – Smaugin autioittama maa (2013)  Hobitti – Viiden armeijan taistelu (2014)
Prahan linna

Prahan linna lounaasta.
Prahan linna (tšek. Pražský hrad) on keskiajalla perustettu linnoitus Prahassa Tšekin tasavallassa. Guinnessin ennätysten kirjan mukaan Prahan linna on maailman suurin muinaislinna. Linna on peräti 570 metriä pitkä ja keskimäärin 128 metriä leveä, ja sen pinta-alaksi muodostuu 7,3 hehtaaria.
Prahan linnan perusti 800-luvulla prinssi Bořivoj. Linna on sittemmin rakennettu useaan kertaan uudelleen. Lukuisista tulipaloista ja valloituksista huolimatta linnassa on säilynyt useita rakennuksia ja rakennelmia koko linnan historian ajalta.
Vuodesta 1918 lähtien linna on toiminut Tšekkoslovakian ja nykyisin Tšekin presidentin virka-asuntona. Vahdin vaihto linnan porttien edessä tapahtuu joka tunti. Keskipäivän aikaan seremonia sisältää myös fanfaarit.
Honey Sri-Isan

| Honey Sri-Isan> ฮันนี่ ศรีอีสาน.Henkilötiedot |
| --- | --- |
Syntynyt: 22. lokakuuta 1971  Kalasin, Thaimaa
Kuollut: 26. helmikuuta 1992 (20 vuotta) Sri Saket, Thaimaa
Kansalaisuus:  thai
Ammatti:  näyttelijä, laulaja
Muusikko
Taiteilijanimi:  Suphin Hemvijit (สุพิณ เหมวิจิตร)
Aktiivisena:  1986–1992
Tyylilajit:  Mor lam ja Luk thung 
  [ Muokkaa Wikidatassa ] [ ohje ]  
Honey Sri-Isan (thaiksi ฮันนี่ ศรีอีสาน, 	22. lokakuuta 1971  – 26. helmikuuta 1992 Thaimaa) oli thaimaalainen laulaja. Hän lauloi elokuvissa.
Diskografia > Studioalbumit

Nam Ta Lon Bon Tee Non (น้ำตาหล่นบนที่นอน)
Won Phee Mee Rak Diew. (วอนพี่มีรักเดียว)
Karasin girls don't hope. (สาวกาฬสินธุ์สิ้นหวัง)
Sarah Adams

Sarah Adams
Sarah Fuller Flower Adams (22. helmikuuta 1805 – 14. elokuuta 1848) oli brittiläinen runoilija.
Adams syntyi Harlowissa, Essexissä englanti­laisen sanomalehden kustantajan Benjamin Flowerin nuorempana tyttärenä. Omana aikanaan Sarah Adams tunnettiin dramaattisten runojen ja balladien kirjoit­tajana.
Adams kirjoitti elämänsä aikana useita virsiä. Kun hänen isänsä kuoli, saivat hän ja hänen sisarensa kodin paikallisen unitaariseurakunnan pastorin, William Johnson Foxin luona. Hän julkaisi 1841 laulukirjan Hymns and Anhems, ja siinä oli 13 Adamsin kirjoittamaa virttä. Hän oli unitaari, ja tätä oppia sävyttää se, että he eivät hyväksy kolminaisuusoppia, vaan heidän mukaansa se rikkoo Jumalan ykseyden. Siksi Sarah Adamskaan ei käyttänyt virsissään Jumalasta muuta nimeä kuin ”God”.
Tunnetuin Adamsin virsistä on "Nearer, my God, to Thee, nearer to Thee", Suomen evankelis-luterilaisen kirkon virsikirjassa numerolla 396 "Käyn kohti sinua, oi Herrani". Se on myös monissa muissa suomenkielisissä hengellisten laulujen kirjoissa ja siitä on useita suomennoksia.
Lauluun liittyy tarina, jonka littyy koko maailmaa järkyttäneeseen matkustajalaiva RMS Titanicin haaksirikkoon 1912. Onnettomuudesta kertovien uutisten mu­kaan laivan soittokunta soitti tätä virttä ennen laivan up­poamista. Siten laulu tunnetaan myös "Titanic-hymninä". Amerikkalaiset lehtimiehet, joille pelastuneet kertoivat kokemuksiaan, eivät todennäköisesti olleet kysyneet, minkä sävelmän he kuulivat. Heille oli tuttu amerikkalaisen Lowell Masonin (1792–1872) sävellys, jolla virsi Suomessakin tunnetaan. Mutta Titanic oli englantilainen laiva ja sen soittajien enemmistö brittejä. Todennäköistä on, että he olivat valinneet englantilaisen J. B. Dykesin sävelmän, jolla laulua lauletaan Englannissa.
Vuonna 1834 Sarah Adams avioitui William Bridges Adamsin kanssa, joka oli kirjailija, keksijä ja veturisuunnittelija. He asuivat Loughtonissa, Essexissä. Sarah Adams kuoli tuberkuloosiin 43-vuotiaana ja hänet haudattiin Harlowissa 21. elokuuta 1848.
Laulu Nearer, my God, to Thee suomenkielisissä virsi- ja hengellisten laulujen kirjoissa
Suomen ev. lut. kirkon virsikirja, virsi 396, Käyn kohti sinua Sarah Adamsin virren (1841, suom. Rauhansäveliä 1894, Aune Krohn 1912) pohjalta Niilo Rauhala virsikirjaan 1986
Hengellinen laulukirja, laulu 483 Käyn kohti sinua
Seurakunta laulaa, laulu 301 Käyn kohti sinua (Niilo Rauhala, 1–3 säk ja Joel Niininen, 4–5 säk.)
Hengellisiä lauluja ja virsiä, laulu 243 Sua kohti, Herrani
Siionin kannel, laulu 459 Sua kohti, Herrani (Suom. Niilo Rauhala ja Siionin Kannel -toimikunta)
Ruotsin kirkon virsikirja, virsi 271 Käyn kohti sinua (Suom. 1894, Aune Krohn 1912, uud. suom. Niilo Rauhala 1999)